CELEX: C2007/297/03
Language: el
Date: 2007-12-08 00:00:00
Title: Υπόθεση C-146/05: Απόφαση του Δικαστηρίου (τρίτο τμήμα) της 27ης Σεπτεμβρίου 2007 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Albert Collée, ως καθολικός δικαιοδόχος της Collée KG κατά Finanzamt Limburg an der Lahn (Έκτη οδηγία ΦΠΑ — Άρθρο 28γ, A, στοιχείο α', πρώτο εδάφιο — Ενδοκοινοτική παράδοση — Άρνηση απαλλαγής — Εκπρόθεσμη απόδειξη της παραδόσεως)

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/3
            
         Απόφαση του Δικαστηρίου (τρίτο τμήμα) της 27ης Σεπτεμβρίου 2007 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Albert Collée, ως καθολικός δικαιοδόχος της Collée KG κατά Finanzamt Limburg an der Lahn
   (Υπόθεση C-146/05) (1)
   
   (Έκτη οδηγία ΦΠΑ - Άρθρο 28γ, A, στοιχείο α', πρώτο εδάφιο - Ενδοκοινοτική παράδοση - Άρνηση απαλλαγής - Εκπρόθεσμη απόδειξη της παραδόσεως)
   (2007/C 297/03)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   Albert Collée, ως καθολικός δικαιοδόχος της Collée KG
   κατά
   Finanzamt Limburg an der Lahn
   Αντικείμενο της υποθέσεως
   Αίτηση εκδόσεως προδικαστικής αποφάσεως — Bundesfinanzhof — Ερμηνεία του άρθρου 28γ, τμήμα Α, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ L 145, σ. 1), όπως έχει τροποποιηθεί — Άρνηση απαλλαγής από τον φόρο κύκλου εργασιών μιας ενδοκοινοτικής παραδόσεως αγαθών — Καθυστερημένη έκδοση τιμολογίου που να αποδεικνύει τον ενδοκοινοτικό χαρακτήρα της συναλλαγής
   Διατακτικό της αποφάσεως
   Το άρθρο 28γ, A, στοιχείο α', πρώτο εδάφιο, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 91/680/ΕΟΚ του Συμβουλίου, της 16ης Δεκεμβρίου 1991, πρέπει να ερμηνευθεί υπό την έννοια ότι δεν επιτρέπει στις φορολογικές αρχές κράτους μέλους να αρνηθούν την απαλλαγή από τον ΦΠΑ μιας ενδοκοινοτικής παραδόσεως που έχει αναμφισβήτητα πραγματοποιηθεί, για τον μοναδικό λόγο ότι η παράδοση αυτή δεν αποδείχθηκε εμπροθέσμως.
   Κατά την εξέταση του δικαιώματος απαλλαγής της εν λόγω παραδόσεως από τον ΦΠΑ, το αιτούν δικαστήριο οφείλει να λάβει υπόψη το ότι ο υποκείμενος στον φόρο απέκρυψε αρχικώς και σκοπίμως την ύπαρξη ενδοκοινοτικής παραδόσεως μόνον αν υφίσταται κίνδυνος απώλειας φορολογικών εσόδων και αν ο κίνδυνος αυτός δεν εξαλείφθηκε πλήρως από τον υποκείμενο στον φόρο.
   
      (1)  ΕΕ C 143 της 11.6.2005.